תחנת קולוסיאום (מטרו רומא)

**תחנת קולוסיאום-פורי אימפריאלי** (באיטלקית: **stazione** **Colosseo-Fori Imperiali**) היא תחנת רכבת תחתית מרכזית במערכת המטרו של רומא. התחנה ממוקמת בלב ההיסטורי של העיר, מתחת לוויה דיי פורי אימפריאלי ובצמוד לקולוסיאום שעל שמו היא קרויה. התחנה משרתת את הקווים B ו-C של הרכבת התחתית, והיא מהווה צומת החלפה חשוב ומוקד משיכה מרכזי לתיירים ולתושבים כאחד.

## מבנה התחנה
התחנה מורכבת משני חלקים עיקריים מתקופות בנייה שונות, המחוברים ביניהם ויוצרים מתחם תחבורתי אחד:

### קו B
החלק המקורי של התחנה, שנפתח לציבור בשנות החמישים לכן, מבנה התחנה בחלק זה הוא פונקציונלי וקלאסי יותר, ותוכנן במקור כדי לקלוט את תנועת הנוסעים לאזור ההיסטורי.

חלק זה מכיל 2 מפלסים, העליון משמש כאטריום, ובו מכונות כרטוס ושערי הכניסה בנוסף ישנה ממנו גישה ישירה אל מפלס הרחוב המשקיף על הקולוסיאום. במפלס התחתון נמצאים 2 רציפי הצד המשמשים את קו B.
ימין|ממוזער|241x241px|פסיפס המוצג על אחד מגרמי המדרגות בתחנה
לקטע זה ישנן 2 כניסות, הראשית, ממוקמת במפלס הרחוב, כשהכניסה נמצאת על ויה דיי פורי אימפריאלי, ממול לקולוסיאום. הכניסה השנייה ממוקמת בטרסה הנמצאת מעל לתחנה, והיא מחוברת למפלס הרחוב התחתון באמצעות גרם מדרגות.

כחלק מפרויקט "ארטה מטרו רומא", הפכו מסדרונות התחנה לגלריית אמנות תת-קרקעית. הקירות מעוטרים בפסיפסים רחבי ממדים שנוצרו על ידי האומנים הבינלאומיים פיירו דורציו, קנת' נולנד ואמיל שומאכר.

### קו C
[ימין|ממוזער|256x256 פיקסלים|אטריום התחנה [קו C של הרכבת התחתית של רומא|קו C]]
חלק זה של התחנה נבנה במסגרת הרחבת קו C לכיוון מרכז העיר. זוהי תחנה עמוקה ומודרנית שדרשה הנדסה מורכבת במיוחד כדי למנוע פגיעה בעתיקות הסובבות אותה. אורכו של גוף התחנה הוא כ-150 מטרים, ומשתרע מהקולוסיאום עד לבזיליקת קונסטנטינוס.

חלק זה של התחנה עמוק בהרבה מן הקטע של קו B, ובו ארבעה מפלסים: מפלס האטריום, ממנו ניתן להיכנס ולצאת מהתחנה. מפלס מעבר ותחזוק טכני, אליו הגישה לציבור הרחב חסומה. מפלס המוזיאון, בו מוצגים כל הממצאים הארכיאולוגים שהתגלו במהלך חפירת התחנה. והמפלס התחתון בו עוברים פסי הרכבת. לחלק זה 2 כניסות מוויה דיי פורי אימפריאלי.

תחנת הרכבת בנויה באזור שבו עמדה בעבר גבעת הווליה, אשר רובה המוחלט נהרס בשנות ה-30 של המאה ה-20 במהלך עבודות העפר שיזם בניטו מוסוליני לסלילת ויה דיי פורי אימפריאלי. חפירות ההצלה שנערכו כחלק ממיזם קו C של הרכבת התחתית אפשרו לחשוף את השכבות התת-קרקעיות ששרדו את ההרס המודרני. שכבות אלו מספקות תמונת חתך ארכאולוגית נדירה של ההיסטוריה הרומית.

בתחנה מוצגות מספר קבוצות של ממצאים היסטוריים השופכים אור על חיי היומיום וההתפתחות העירונית של רומא העתיקה. הממצאים הבולטים כוללים עשרות בארות מים קדומות, כלי חרס, מבני מגורים פרטיים וציבוריים, כולל בתים שנהרסו בשרפה הגדולה של רומא בשנת 64 לספירה וכיוצא בזה.

כדי לשלב את הארכאולוגיה בתשתיות התחבורה מבלי להפריע לנוסעים, חולק החלל לחמישה אזורי תצוגה:

* אזור 1 - מוקדש למולטימדיה ולשחזורים דיגיטליים של הפורומים.
* אזור 2 - מציג חתכי אורך של שש בארות בשילוב מראות היוצרות אשליה של פיר אינסופי.
* אזור 3 - מתמקד בנוף הקדום של גבעת הווליה ומציג שרידי חומות, פסיפסים וממצא נדיר של חדר קנים.
* אזור 4 - מתמקד בבארות כאתרי פולחן והטמנה, כולל באר ששוחזרה במלואה.
* אזור 5 - "פורום התחנה" משמש כחלל מרכזי שנועד להעניק לנוסעים תחושה אדריכלית וחזותית של המרחב שאפיין את רומא העתיקה.

### החיבור בין הקווים
כדי לאפשר מעבר חלק של נוסעים בין הקווים, נבנה גשר תת קרקעי המקשר בין מפלס האטריום של קו C למפלס הרציפים של קו B. הגישה לגשר זה ניתנת משני צידיו של קו B, בו דרגנועים ומעליות, מה שמגדיל את הנגישות לנכים. בנוסף, בגשר זה הותקנו אמצעי בטיחות מתקדמים במקרה של שריפה הכוללים את סגירתו האוטומטית על מנת למנוע את התפשטות האש לצד השני של התחנה.

זאת ועוד, ישנו חלל נוסף בין התחנות, ובו תקרה שקופה שממנה ניתן לראות את הקולוסיאום.

## היסטוריה
[ממוזער|העבודות על [תחנת רכבת תחתית|תחנת הרכבת התחתית של קו B]]
[ממוזער|הקולוסיאום ועבודות הבנייה על המחלף עם [קו C של הרכבת התחתית של רומא|קו C בוויה דיי פורי אימפריאלי]]התחנה תוכננה בשנות השלושים כחלק ממסילת טרמיני - לאורנטינה על מנת להציע חיבור מהיר בין מרכז העיר לשכונת אאור (EUR) החדשה שהייתה אמורה להיות האתר של התערוכה האוניברסלית של 1942, שבוטלה לאחר פרוץ מלחמת העולם השנייה. עם כניסתה של איטליה למלחמה ב-1940 העבודות הושעו והתחדשו רק ב-1947.

התחנה נחנכה יחד עם הקטע הראשון של קו B ב-9 בפברואר 1955, ונפתחה לקהל הרחב ביום שלמחרת.

עם תכנון קו C נכללה בניית תחנה חדשה, בשם "**פורי אימפריאלי**", לצורך הרחבת הקו אל עבר מרכז העיר וחיבור עם תחנת הקולוסיאום הקיימת בקו B. תחנה זו נכללה בקטע סן ג'ובאני - קולוסיאום (הידוע גם כקטע T3).

בשנת 2012 הוקצה עבור בנייתה סכום כסף בסך 792 מיליון יורו, והעבודות החלו ב-15 באפריל 2013. תוך כדי בניית התחנה, אושר שינוי שמה ל"קולוסיאום" כאשר "פורי אימפריאלי" נשמר כשם משני.

בגלל המיקום של התחנה בלב העיר העתיקה, במהלך חפירתה נתגלו ממצאים ארכיאולוגים רבים, והעבודות הושעו מספר פעמים כדי לבצע חפירות ארכאולוגיות.

לבסוף, לאחר דחיות ועיקובים רבים, התחנה נחנכה ב-19 בדצמבר 2025.

## גלריית תמונות

### קו B

קובץ:Stazione metro Colosseo.jpg|טקסט=Ingresso della stazione|הכניסה לתחנה מהפיאצה דל קולוסיאום
קובץ:Rome metro Colosseo.jpg|כניסת הטרסה
קובץ:Roma, Colosseo, metro stazione.jpg|פסי הרכבת של קו B


### קו C

קובץ:Colosseo (linea C della Metropolitana di Roma) - pareti della banchina.jpg|קירות התחנה של קו C
קובץ:Colosseo (linea C della Metropolitana di Roma) - binari e porte automatiche.jpg|הרציף של קו C בתחנה


## שירותים
* 24x24 פיקסלים|Biglietteria מכונת כרטוס אוטומטית
* 24x24 פיקסלים|WC שרותים

## החלפות
* 24x24 פיקסלים|Fermata autobus תחנת אוטובוס של ATAC
* 24x24 פיקסלים|Fermata tram תחנת החשמלית "קולוסיאום" של קו 3

## קישורים חיצוניים

## הערות שוליים

קולוסיאום
קולוסיאום